पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड-19 हिदायतों की अनदेखी भारी पड़ती जा रही है। पिछले 2 महीने से औसतन जिले में रोजाना 5 मरीज दम तोड़ रहे हैं। पिछले 2 माह में ही 356 मरीजों की मौत हो चुकी है। शनिवार को 2743 सैंपल की रिपोर्ट आई, जिसमें से 215 पॉजिटिव केस आए हैं जबकि 6 मरीजों की मौत हो गई। सिविल सर्जन डाॅ. रणजीत सिंह ने बताया कि आज सेहत विभाग की टीम ने काेराेना जांच के लिए 3362 नए सैंपल लिए। जिले में कुल मरीजाें का अांकड़ा 19250 हो गया है जबकि 736 मरीज जान गंवा चुके हैं। जिले में 1933 एक्टिव केस हैं, जबकि 17,973 ठीक हो चुके हैं। डाॅ. रणजीत सिंह ने बताया कि जिले में जाे 215 मरीज पॉजिटिव हैं, उनमें से शहर से 20 हैं। कोरोना से 45 वर्षीय पुरुष निवासी पोसी की मौत निजी अस्पताल पटियाला, 65 वर्षीय महिला निवासी बाबक की मौत रवजोत अस्पताल होशियारपुर, 65 वर्षीय महिला निवासी गुरु गोबिन्द सिंह नगर व 75 साल की महिला निवासी मंड भंडेर की मौत सिविल अस्पताल होशियारपुर, 32 वर्षीय युवक निवासी अगर सीटी कालोनी चौहाल की मौत माॅडर्न अस्पताल होशियारपुर व 65 वर्षीय पुरुष निवासी रणजीत नगर की मौत निजी अस्पताल होशियारपुर में हुई।
होशियारपुर/टांडा/दातारपुर| कोरोना के चलते लागू वीकेंड लॉकडाउन को लोगों का पूर्ण समर्थन रहा। लॉकडाउन को मुक्कमल कामयाब बनाने के लिए जिलेभर में 60 नाके लगाए गए। शहर में 20 जगह पर नाके रहे। इस दौरान एसएसपी समेत 4 एसपी, 14 डीएसपी , 16 एसएचओ समेत 500 पुलिस कर्मी विभिन्न चौक पर तैनात रहे। टांडा व दातारपुर मंे भी बाजार पूरी तरह से बंद रहे और सड़कों पर वाहनों की आवाजाही न के बराबर ही रही। अड्डा झीर दा खुई और रेपुर पुल पर दुकानें पूर्ण रूप से बंद रहीं।
भोग में जा रहे आईएएस अधिकारी की नाके पर गाड़ी रोकी, गहमागहमी होने पर एसएसपी ने शांत करवाया
होशियारपुर| वीकेंड लॉकडाउन के दौरान शनिवार को उस समय हंगामा खड़ा हो गया जब नाके पर तैनात एक पुलिसकर्मी ने भोग पर जा रहे एक आईएएस अधिकारी की गाड़ी को रोककर पूछताछ करना शुरू कर दी। पुलिस कर्मी ने जब अधिकारी को एसएसपी के पास जाने को कहा, तो आईएएस अफसर बिफर गया। एसएसपी ने जब आईएएस अफसर को अपना आईडी कार्ड दिखाने को कहा तो वह बिफर गए और काफी देर दोनों अफसरों में गहमागहमी होती रही। एसएसपी ने समझदारी से उक्त अफसर को समझाया कि यह लॉकडाउन सबके लिए सामान है। इसके बाद मामला शांत हुआ। उक्त अफसर अपनी दादी के पाठ के भोग पर जा रहा था। इस दौरान उक्त अफसर की महिला रिश्तेदार भी गाड़ी से उतर आई।
अपडेट लेवल 2 के 35 व लेवल 3 के 10 बेड खाली
होशियारपुर| डीसी अपनीत रियात ने अस्पतालों में बेड की स्थिति बारे बताया कि जिले में लेवल 2 के 35 व तीन के 10 बेड खाली हैं। जिला अस्पताल में लेवल 2 के 13 व तीन के 7 बेड, आईवीवाई अस्पताल में लेवल 2 के 6 व तीन के 5 बेड, रवजोत अस्पताल में लेवल तीन का 1 बेड, अमन अस्पताल में लेवल 2 के 5 बेड व लेवल तीन का 1 बेड, पीआरकेएम माॅर्डन अस्पताल होशियारपुर में लेवल दो के 4 बेड व लेवल तीन का एक और शिवम अस्पताल में लेवल 2 के 13 बेड खाली हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva bho_Deva zho_Hant eng_Latn